Theobald Stein

Theobald Stein (født 7. februar 1829, død 16. november 1901) var en dansk billedhugger og professor. 

Stein gikk på Kunstakademiet og var senere en periode hos medaljør Chr. Christensen, deretter hos H. W. Bissen.

Ved akademiet tok han flere av medaljene. I 1851 ble han tildelt De neuhausenske priser for en statuette av Ludvig Holberg, den finnes nå på Ny Carlsberg Glyptotek. Denne statuetten var utgangspunktet for skulpturen av Holberg i monumental målestokk som han arbeidet videre med 20 år senere og som ble støpt i bronse og plassert til høyre for hovedinngangen ved Det Kongelige Teater. Denne skulpturen og skulpturen av Niels Juel anses for hans hovedverk. Skulpturen ble til etter en konkurranse ved 200-årsjubileet for slaget i 1877. Komiteen som skulle bestemme hvem som skulle få oppdraget sendte innbydelse til fem utvalgte kunstnere. Etter at forslagene var innkommet vant Theobald Stein med nitten stemmer mot Vilhelm Bissens tre.

Av andre offentlige verk er «Liden Gunver» som er plassert Kongens Have. 

Stein utførte også sinkskulpturene av Martin Luther, Jan Hus og John Wycliff som står på takterrassen på Marmorkirken i København og Ansgar som står i gatehøyde.

Under N.L. Høyens oppsyn brukte han 30 år på restaureringen av Dronning Margrete Is sarkofag i Roskilde domkirke.

Han var medlem av Akademiet, ble professor i 1883 og var direktør ved Kunstakademiet 1893–1896. Han var innehaver av Dannebrogordenen.  Stein er begravet på Holmens kirkegård.

Priser og utmerkelser 
 1851 – De neuhausenske priser
 1861 – Thorvaldsenmedaljen for «Neapolitansk Fiskerdreng, bærende en Vandkrukke»
 1869 – Eibeschütz' Premie 
 1887 – Det Anckerske Legat 
 1895 – Treschows Legat 
 1900 – Sølvmedalje i Paris

Galleri

Referanser

Eksterne lenker 
 
 

 

Danske billedhuggere
Professorer ved Det Kongelige Danske Kunstakademi
Dannebrogordenen
Mottakere av Thorvaldsenmedaljen
Mottakere av De neuhausenske priser
Personer fra København
Fødsler i 1829
Dødsfall i 1901